A BIZOTTSÁG 1084/2005/EK RENDELETE
(2005. július 8.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet II., III. és V. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre (1) és különösen annak 19. cikkére,
mivel:
(1)
A WTO textil- és ruházati megállapodásának 2005. január 1-jei lejártával a textil- és ruházati termékkategóriák behozatalára vonatkozó kontingenseket a WTO-tagok számára eltörölték.
(2)
2004. december 13-án - a kontingensek liberalizációja előtt - a Közösség a 2200/2004/EK tanácsi rendelettel (2) felügyeleti rendszert vezetett be a liberalizáció által érintett 35 termékkategória vonatkozásában.
(3)
A Kínai Népköztársaságnak (KN) a WTO-hoz való csatlakozásáról szóló munkacsoporti jelentés (242) bekezdése (3) (textillel kapcsolatos egyedi védzáradék) bevezette a kínai textilkivitelre kivethető különleges védintézkedések lehetőségét. E bekezdés megállapítja, hogy amennyiben egy WTO-tagállam megítélése szerint a Kínából származó textiltermékek behozatala - piaci zavar fennállása következtében - az említett termékek kereskedelmének rendes fejlődése hátráltatásával fenyeget, a tagállam konzultációkat kezdhet a Kínai Népköztársasággal az ilyen piaci zavar enyhítése vagy elkerülése céljából.
(4)
A Tanács a 138/2003/EK rendelettel (4) beillesztette a 10a. cikket a 3030/93/EGK rendeletbe annak érdekében, hogy a munkacsoport jelentésének (242) bekezdését áthelyezze a közösségi jogalkotásba.
(5)
2005. április 6-án a Bizottság iránymutatásokat fogadott el (a továbbiakban: az iránymutatások) a 3030/93/EGK rendelet a textillel kapcsolatos egyedi védzáradékról szóló 10a. cikkének alkalmazásáról.
(6)
Az Európai Bizottság konzultációkat kezdeményezett, majd tartott a Kínai Népköztársasággal a Kínai Népköztársaságnak a WTO-hoz való csatlakozásáról szóló munkacsoporti jelentés 242. bekezdésének és a 3030/93/EGK rendelet 10a. cikkének keretében azokról a termékkategóriákról, amelyeknek a Kínai Népköztársaságból származó behozataláról úgy vélte, hogy az a piaci zavar miatt a kereskedelem rendes fejlődésének hátráltatásával fenyeget. E konzultációk 2005. június 10-én zárultak le és 10 termékkategória esetében kölcsönösen kielégítő megoldásra vezettek. A konzultációk eredményét az Európai Bizottság és a Kínai Népköztársaság kereskedelmi minisztériuma között azonos dátummal született, a meghatározott kínai textil- és ruházati termékek Európai Unióba történő kiviteléről szóló egyetértési megállapodás tartalmazza.
(7)
Az egyetértési megállapodás 10 termékkategória a Kínai Népköztársaságból származó és a Közösségbe irányuló behozatalára terjed ki: 2. (pamutszövet), 4. (pólók), 5. (pulóverek), 6. (nadrágok), 7. (blúzok), 20. (ágyneműk), 26. (ruhák), 31. (melltartó), 39. (asztalnemű és konyhai textília) és 15. kategória (len- vagy ramifonal). A megfelelő vámkódok a 3030/93/EGK rendelet I. mellékletében vannak felsorolva.
(8)
A Bizottság úgy véli, e kategóriák Kínából származó behozatala a következő okokból fenyeget - piaci zavar fennállása következtében - a kereskedelem rendes fejlődésének hátráltatásával a Kínai Népköztársaság a WTO-hoz való csatlakozásáról szóló munkacsoporti jelentés (242) bekezdésének és a 3030/93/EGK rendelet 10a. cikkének értelmében.
(9)
A 2. kategória (pamutszövet) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 71 %-kal nőtt. Így e kategória behozatala eléri az iránymutatásokban meghatározott riasztási szint 124 %-át. E kategória minden országból származó behozatala kis mértékben - 4 %-kal - emelkedett az említett időszakban. Eközben azonban a Kínából származó behozatal átlagos ára 21 %-kal csökkent (a behozatali felügyeleti rendszer adatai szerint), vagyis sokkal gyorsabban, mint más országok átlagos árai (2 %-os csökkenés az Eurostat január-márciusra vonatkozó adatai szerint). Ez a helyzet a 2A. alkategória (pamutvászonszövet) tekintetében még súlyosabb, mivel annak Kínából származó behozatala 2005 első negyedévében 2004 azonos időszakához képest 102 %-kal nőtt, miközben a termék összes behozatala 15 %-kal nőtt, átlagos egységára pedig 20 %-kal esett vissza.
(10)
A 4. kategória (pólók) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 199 %-kal nőtt. Így e kategória behozatala eléri a riasztási szint 197 %-át. E kategória minden országból származó behozatala kis mértékben - 24 %-kal - emelkedett az említett időszakban. A Kínából származó behozatal átlagos ára 37 %-kal csökkent.
(11)
Az 5. kategória (pulóverek) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 530 %-kal nőtt. Így e kategória behozatala eléri a riasztási szint 194 %-át. E kategória minden országból származó behozatala kis mértékben - 14 %-kal - emelkedett az említett időszakban. A Kínából származó behozatal átlagos ára 42 %-kal csökkent.
(12)
A 6. kategória (nadrágok) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 413 %-kal nőtt. Így e kategória behozatala eléri a riasztási szint 312 %-át. E kategória minden országból származó behozatala kis mértékben - 18 %-kal - emelkedett az említett időszakban. A Kínából származó behozatal átlagos ára 14 %-kal csökkent.
(13)
A 7. kategória (blúzok) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 256 %-kal nőtt. Így e kategória behozatala eléri a riasztási szint 207 %-át. E kategória minden országból származó behozatala kis mértékben - 4 %-kal - emelkedett az említett időszakban. A Kínából származó behozatal átlagos ára 30 %-kal csökkent.
(14)
A 20. kategória (ágyneműk) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 158 %-kal nőtt. Így e kategória behozatala eléri a riasztási szint 107 %-át. E kategória minden országból származó behozatala kis mértékben - 6 %-kal - emelkedett az említett időszakban. A Kínából származó behozatal átlagos ára 34 %-kal csökkent.
(15)
A 26. kategória (ruhák) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 219 %-kal nőtt. Így e kategória behozatala eléri a riasztási szint 212 %-át. E kategória minden országból származó behozatala kis mértékben - 1 %-kal - emelkedett az említett időszakban. A Kínából származó behozatal átlagos ára 2 %-kal csökkent a behozatali felügyeleti rendszer jelentése szerint. Az Eurostat adatai azonban az első negyedévben nagy, 42 %-os árvisszaesést mutatnak.
(16)
A 31. kategória (melltartó) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 110 %-kal nőtt. Így e kategória behozatala eléri a riasztási szint 145 %-át. E kategória minden országból származó behozatala kis mértékben - 6 %-kal - emelkedett az említett időszakban. A Kínából származó behozatal átlagos ára 37 %-kal csökkent.
(17)
A 39. kategória (aszatalnemű és konyhai textíliák) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 64 %-kal nőtt. Így e kategória behozatala eléri a riasztási szint 110 %-át. E kategória minden országból származó behozatala kis mértékben - 10 %-kal - emelkedett az említett időszakban. A Kínából származó behozatal átlagos ára 39 %-kal csökkent.
(18)
A 115. kategória (len- vagy ramifonal) a Kínai Népköztársaságból származó behozatala mennyiségét tekintve 2005 első négy hónapjában 2004 azonos időszakához képest 55 %-kal nőtt. Így e kategória behozatala eléri a riasztási szint 150 %-át. E kategória minden országból származó behozatala kis mértékben - 40 %-kal - emelkedett az említett időszakban. A Kínából származó behozatal átlagos ára stabil maradt (3 %-kal nőtt a behozatali felügyelet adatai, vagy nem változott az Eurostat adatai szerint. Meg kell jegyezni azonban, hogy a Kínából származó behozatal átlagos egységára kisebb a közösségi gyártók által alkalmazott átlagos ár felénél.
(19)
Az egyetértési megállapodásban lefektetett, a Kínai Népköztársaságból származó textil- és ruházati termékek behozatali szintjét és más, a megvalósításra vonatkozó szabályokat át kell ültetni a 3030/93/EGK rendeletbe.
(20)
A 3030/93/EGK rendelet III. mellékletének 27. cikkét módosítani kell annak érdekében, hogy részletesebben kifejtse a tagállamok általi adatátadásra vonatkozó rendelkezéseket a meghatározott textiltermékekre vonatkozó utólagos statisztikai felügyeleti rendszer keretében.
(21)
A 3030/93/EGK rendeletet ennek megfelelően módosítani kell.
(22)
A rendelet az egyetértési megállapodás gyors végrehajtása biztosításának érdekében a kihirdetését követő harmadik napon lép hatályba.
(23)
Az e rendeletben előírt intézkedések összhangban vannak a 3030/93/EGK rendelet 17. cikke szerint felállított textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet II., III. és V. melléklete az e rendelet mellékletében leírtak szerint módosul.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. július 8-án.